صدر اوباما په جنرال ايلن د اعتماد څرگندونه کړی
دامريکا ددفاع محکمې يو سينئير افسردنهې په ورځ وئيلي دي چې پينټاگون دجنرل ايلن او جل کيلي نومې ميرمنې ترمينځ د20ؤ زرو څخه دزياتو اي ميل پيغامونو او دنور خط وکتابت پلټنه کوي
دامريکا صدر براک اوباما او ددفاع وزير ليون پنيټا افغانستان کې دامريکا دلوړپوړي پوځي مشر جنرال جان ايلن دفاع کړې او دهغه په مشرۍ يې دباور څرگندونه کړې ده. دسپينې ماڼۍ پريس سيکرټري جى کارنى وائي دامريکا صدر براک اوباما افغانستان کې دامريکا دلوړپوړي کمانډر په هيڅ دکار ددوامداره ساتلو دباور څرگندونه کوي. وياند وائي اوباما دجنرال ايلن او هيواد لپاره دهغه دخدماتو په اړه لوړ سوچ کوي. دامريکا ددفاع وزير ليون پنيټا دشورو په ورځ په افغانستان کې دامريکا دپوځي کمانډر جنرال ايلن دفاع کړې او وئيلي يې دي چې دى په جنرال ايلن پرله پسې باور لري. په پرتهـ کې خبريالانو سره دخبرو په مهال ددفاع وزير ليون پنيټا وويل جنرال ايلن په ايساف کې غوره کار کوي. هغه وويل دجگړې ددوامداره ساتلو او زمونږ دپوځيانو دمشرۍ کولو په اړه زۀ په هغه(جنرال ايلن) پرله پسې باور لرم. له دې وړاندې امريکا افغانستان کې دخپل لوړپوړي پوځي کمانډر جنرال جان ايلن دهاغه ميرمنې سره دشکمن غيرمناسب خط وکتابت پلټنې پيل کړې وې چې دهغې سره دتړلي يو سکينډل مخې ته دراتللو څخه وروستو دجمعې په ورځ دامريکائي سي ائي اى مشر دخپلې عهدې څخه مستعفي شوى ؤ. دامريکا ددفاع محکمې يو سينئير افسردنهې په ورځ وئيلي دي چې پينټاگون دجنرل ايلن او حل کيلي نومې ميرمنې ترمينځ د20ؤ زرو څخه دزياتو اي ميل پيغامونو او دنور خط وکتابت پلټنه کوي هم ددغه امريکائي ميرمنې په وينا تيرو ورځو کې چې کله فيډرل بيورو اف انوسټي گيشن ( ايف بي ائي) دپيټرياس ديوې بلې ملگرې او مصنفې پولا براډول له لوري کيلي ته دليږل شوي شکمن ددړکې پيغام پلټنې پيل کړې نو پلټونکو ته دسي ائي اى دمشر او براډول ترمينځ دغيرازدواجي اړيکو په اړه پته ولگيده. ددغه راز دپتې لگيدو وروستو پيټرياس دخپلې عهدې څخه استعفي ورکړه. دامريکا ددفاع دمحکمې وياند جارج لټل ترمخه ايف بي ائي دجنرل ايلن په معامله داتوار په ورځ دهغه دمحکمې ته مراجعه کړې وه او له دې وروستو ددفاع وزير ليون پنيټا دپنټاگون انسکپټر جنرل ته ددې دپلټنو پيل کولو امر کړى ؤ. افغانستان کې امريکائي کمانډر جنرل ايلن دځان په ضد دتورونو ترديد کړى او دپلټنو په مهال به هم هغه دائتلافي ځواکونو مشري کوي. هغه تيره مياشت صدر براک اوباما امريکا يورپيين گډ پوځي مشر او داروپا راتلونکى سپريم الائيډ کمانډر نومولى ؤ. خو دپنټاگون دوياند ترمخه امريکائي صدر دغه نامزدگۍ اودرولي او ددفاع وزير سينيټ ته وئيلي چې په دغه اړه خپل اوريدنه وځنډوي.